CELEX: C2006/261/24
Language: sk
Date: 2006-10-28 00:00:00
Title: Vec C-362/06 P: Odvolanie podané 4. septembra 2006 : Markku Sahlstedt, Juha Kankkunen, Mikko Tanner, Toini Tanner, Liisa Tanner, Eeva Jokinen, Aili Oksanen, Olli Tanner, Leena Tanner, Aila Puttonen, Risto Tanner, Tom Järvinen, Runo K. Kurko, Maa- ja metsätaloustouttajain keskusliitto MTK ry a MTK:n säätiö proti uzneseniu Súdu prvého stupňa Európsykch spoločenstiev z  22. júna 2006 vo veci T-150/05, Markku Sahlstedt a i./Komisia Európskych spoločenstiev

28.10.2006   
            
            
               SK
            
            
               Úradný vestník Európskej únie
            
            
               C 261/13
            
         Odvolanie podané 4. septembra 2006: Markku Sahlstedt, Juha Kankkunen, Mikko Tanner, Toini Tanner, Liisa Tanner, Eeva Jokinen, Aili Oksanen, Olli Tanner, Leena Tanner, Aila Puttonen, Risto Tanner, Tom Järvinen, Runo K. Kurko, Maa- ja metsätaloustouttajain keskusliitto MTK ry a MTK:n säätiö proti uzneseniu Súdu prvého stupňa Európsykch spoločenstiev z 22. júna 2006 vo veci T-150/05, Markku Sahlstedt a i./Komisia Európskych spoločenstiev
   (Vec C-362/06 P)
   (2006/C 261/24)
   Jazyk konania: fínčina
   Účastníci konania
   
      Odvolatelia: Markku Sahlstedt, Juha Kankkunen, Mikko Tannerm Toini Tannerm Liisa Tannerm Eeva Jokinenm Aili Oksanen, Olli Tannerm Leena Tannerm Aila Puttonenm Risto Tannerm Tom Järvinen, Runo K. Kurko, „Maa- ja metsätaloustouttajain keskusliitto MTK ry“ (centrálna organizácia poľnohospodárov a lesných hospodárov) a MTK:n säätiö (v zastúpení: K. Marttinen, asianajaja)
   
      Ďalší účastníci konania: Komisia Európskych spoločenstiev, Fínska republika
   Návrhy odvolateľov
   
               —
            
            
               zrušiť uznesenie Súdu prvého stupňa z 22. júna 2006 vydané vo veci T-150/05 o neprípustnosti žaloby podanej odvolateľmi,
            
         
               —
            
            
               preskúmať žalobu podanú vo veci T-150/05,
            
         
               —
            
            
               rozhodnúť vo veci a vyhovieť návrhom podaným v prvom rade aj subsidiárne odvolateľmi pred Súdom prvého stupňa, a tým vyhovieť v plnom rozsahu žalobe podanej vo veci T-150/05,
            
         
               —
            
            
               zaviazať Komisiu na náhradu trov konania pred Súdom prvého stupňa, ako aj trov konania na tomto stupni.
            
         Odvolacie dôvody a hlavné tvrdenia
   Súd prvého stupňa skonštatoval, že sporné rozhodnutie Komisie, teda rozhodnutie (2005/101/ES) (1) sa netýkalo „priamo“ odvolateľov v zmysle článku 230 ES. V rozhodnutí, ktorým bola žaloba zamietnutá ako neprípustná, došlo k nesprávnemu právnemu posúdeniu a musí byť zrušené z nasledujúcich dôvodov:
   
               1.
            
            
               
                  Priame účinky na právne postavenie
               
               Súd prvého stupňa nesprávne vyložil článok 6 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (2), keď vychádzal z toho, že rozhodnutie Komisie nemá na odvolateľa žiadne priame právne účinky. Odvolatelia sa však domnievajú, že rozhodnutie sa priamo týka ich právneho postavenia, keďže ním:
               
                           i)
                        
                        
                           bola konečným spôsobom stanovená lokalita ako oblasť ochrany;
                        
                     
                           ii)
                        
                        
                           bol uložený vlastníkom pozemkov zákaz poškodzovania a
                        
                     
                           iii)
                        
                        
                           bola zriadená povinnosť posudzovania projektov.
                        
                     
         
               2.
            
            
               
                  Automaticky vzniknuté priame účinky
               
               Súd prvého stupňa nesprávne vyložil článok 6 tým, že dospel k záveru, že právne účinky rozhodnutia Komisie vzniknú až vtedy, keď členský štát prijme príslušné opatrenia, ktorých prijatie patrí do rámca jeho voľnej úvahy. Podľa odvolateľov však z rozhodnutia Komisie čiastočne vyplývajú právne účinky, ako zákaz poškodzovania a povinnosť posudzovania projektov, ktoré sú účinné bez toho, aby musel členský štát prijať akékoľvek vykonávacie opatrenia.
            
         
               3.
            
            
               
                  Neexistencia účinných opravných prostriedkov
               
               V práve Európskych spoločenstiev platí v správnom a súdnom konaní zásada kontradiktórnosti konania. Podľa tejto zásady musia v praxi účastníci konania mať právo na odvolanie alebo na iný účinný opravný prostriedok proti rozhodnutiu. V prípade, keby bolo popreté právo na odvolanie, nemali by odvolatelia v žiadnom štádiu tohto konania možnosť napadnúť rozhodnutie orgánu, ktorým boli ich pozemky zaradené do siete Natura 2000 a boli im uložené obmedzenia vo forme zákazu poškodzovania a povinnosti posudzovania. Ide o rozhodnutie, ktorým bolo s konečnou platnosťou rozhodnuté o štatúte lokalít siete Natura 2000.
            
         
      (1)  Ú. v. EÚ L 40, s. 1.
   
      (2)  Ú. v. ES L 206, 22.7.1992, s. 7; Mim. vyd. 15/002, s. 102.